Nova Demba

Nova Demba (lenk. Nowa Dęba) – miestas pietryčių Lenkijoje, Pakarpatės vaivadijoje, Tarnobžego apskrityje. Gyventojų 10,3 tūkst. (2023 m.). Mieste veikia 3 darželiai, taip pat pradinės ir vidurinės mokyklos, kultūros centras, biblioteka. Plėtojama metalo pramonė, taip pat elektrotechnikos, transporto priemonių, tiksliosios mechanikos, gynybos (ginklų, amunicijos), farmacijos, popieriaus, žemės ūkio produkcijos perdirbimo bei plastiko pramonė. Istorija Pavadinimas kildinamas iš lenkų kalbos žodžių nowa („nauja“) ir dęba (žodžio dąb kilmininkas, reiškiantis „ąžuolas“) – „naujas ąžuolynas“. Nova Demba susiformavo iš Dembos kaimo, garsėjusio keramikos dirbiniais. 1772–1918 m. gyvenvietė įėjo į Austrijos padalijimo sudėtį. Miesto raidą lėmė tarpukariu įkurtas karinis poligonas. 1936–1937 m. pradėta statyti šaudmenų gamykla, tačiau prasidėjęs Antrasis pasaulinis karas sutrukdė gamyklos atidarymui. Vokiečių okupacijos metais įranga buvo išgabenta, o Nova Demboje įkurti vagonų remonto cechai ir kariuomenės aprūpinimo bazė. 1941–1943 m. netoliese, Karališkajame Maidane, veikė sovietų karo belaisvių stovykla. 1961 m. suteiktos miesto teisės. Miestų partnerystė Suchovolia Fermojus (iki 2021 m.) Šaltiniai Nuorodos Oficiali svetainė